အိမ်စောင့်အစိုးရ (၂၀၂၁)

ဗိုလ်ချုပ်မှူးကြီး မင်းအောင်လှိုင်အစိုးရ (၂၀၂၁ - ၂၀၁၅, တရားဝင်အားဖြင့် ပြည်ထောင်စုအစိုးရအဖွဲ့ ) သည် ၂၀၀၈ ခုနှစ် ဖွဲ့စည်းပုံအခြေခံဥပဒေအရ ဖွဲ့စည်းထားသည့် စတုတ္ထအကြိမ်မြောက် ပြည်ထောင်စုအစိုးရအဖွဲ့ဖြစ်သည်။ 

၂၀၂၁ ခုနှစ် ဖေဖော်ဝါရီလ ၁ ရက်နေ့တွင် အာဏာသိမ်းပြီးနောက်ပိုင်း မြန်မာ့တပ်မတော်မှ ဦးဆောင်ဖွဲ့စည်းခဲ့သော ပထမအကြိမ် စစ်အစိုးရလည်း ဖြစ်သည်။ ၎င်းသည် လွတ်လပ်ပြီးခေတ် မြန်မာနိုင်ငံ၏ အုပ်ချုပ်ရေးသမိုင်းတွင် စတုတ္ထမြောက် စစ်အစိုးရလည်း ဖြစ်သည်။ 

၂၀၀၈ ခုနှစ် ဖွဲ့စည်းပုံအခြေခံဥပဒေခေတ်တွင် မရှိခဲ့သော နိုင်ငံတော်ဝန်ကြီးချုပ် ရာထူးကို အစိုးရအကြီးအကဲအဖြစ် ပြန်လည်ဖန်တီးလိုက်သည်။ မြန်မာနိုင်ငံ၏ အုပ်ချုပ်ရေးသမိုင်းအရ နိုင်ငံတော်ဝန်ကြီးချုပ်ရာထူးသည် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ (နအဖ) လက်ထက်အထိသာ ရှိခဲ့ပြီး၊ ရွေးကောက်ခံအစိုးရများဖြစ်သော ဦးသိန်းစိန်အစိုးရ၊ ဦးထင်ကျော်နှင့် ဦးဝင်းမြင့်အစိုးရလက်ထက်များတွင် မရှိတော့ပေ။ ဦးထင်ကျော်နှင့် ဦးဝင်းမြင့်တို့၏ အစိုးရလက်ထက်တွင်မူ နိုင်ငံတော်၏ အတိုင်ပင်ခံပုဂ္ဂိုလ် ရာထူးကို ဖွဲ့စည်းပုံအခြေခံဥပဒေတွင် ပါဝင်သော ပြည်ထောင်စုအဆင့် ရာထူးအဖြစ် နံပါတ် (၂) နေရာ၌ ထားရှိခဲ့သည်။ 

ယာယီသမ္မတ ဦးမြင့်ဆွေ ရာထူးမှ အနားယူပြီးနောက်ပိုင်းတွင် ဗိုလ်ချုပ်မှူးကြီး မင်းအောင်လှိုင်သည် ယာယီသမ္မတ၊ နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ၊ နိုင်ငံတော်ဝန်ကြီးချုပ်နှင့် တပ်မတော်ကာကွယ်ရေးဦးစီးချုပ်ဟူသော အမြင့်ဆုံးရာထူးလေးခုကို ရယူထားသည်။ နိုင်ငံတော်စီမံအုပ်ချုပ်ရေးကောင်စီသည် ဥပဒေပြုရေးအာဏာကို ကျင့်သုံးနေပြီး၊ နိုင်ငံတော်ဝန်ကြီးချုပ်သည် အုပ်ချုပ်ရေးအာဏာကို ကျင့်သုံးနေခြင်းဖြစ်သည်။

၂၀၂၅ ခုနှစ်၊ ဇူလိုင်လ ၃၁ ရက်နေ့တွင် ပြည်ထောင်စုအစိုးရကို အသစ်ဖွဲ့စည်းလိုက်ရာ နိုင်ငံတော်ဝန်ကြီးချုပ်အဖြစ် ဗိုလ်ချုပ်ကြီး (ငြိမ်း) ဦးညိုစောကို ယာယီသမ္မတ (တာဝန်) ဗိုလ်ချုပ်မှူးကြီး မင်းအောင်လှိုင်က ခန့်အပ်လိုက်သည်။  

 နိုင်ငံတော်အကြီးအကဲ 
နိုင်ငံတော် ယာယီသမ္မတဦးမြင့်ဆွေသည် အာဏာသိမ်းအပြီး သမ္မတအိမ်တော်တွင် ပထမဆုံးကျင်းပသော ပြည်ထောင်စုအစိုးရအဖွဲ့အစည်းအဝေးကို အစည်းအဝေးစားပွဲ၏ ဒုတိယနေရာမှသာ တက်ရောက်ခဲ့သည်။ ယခင်က နိုင်ငံတော်သမ္မတတက်ရောက်လေ့ရှိသည့် နေရာတွင် တပ်မတော်ကာကွယ်ရေးဦးစီးချုပ်မှ တက်ရောက်ခဲ့သည်။ နောက်ပိုင်းတွင် နိုင်ငံတော်သမ္မတအိမ်တော်အား နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌရုံး၊ နိုင်ငံတော်သမ္မတရုံးအား နိုင်ငံတော်စီမံအုပ်ချုပ်ရေးကောင်စီရုံး၊ ပြည်ထောင်စုအစိုးရအဖွဲ့ရုံးကို နိုင်ငံတော်စီမံအုပ်ချုပ်ရေးကောင်စီ အုပ်ချုပ်မှုရုံး စသည်ဖြင့် အသီးသီး ပြောင်းလဲခဲ့သည်။ ထို့အပြင် ယာယီသမ္မတအဖြစ် တာဝန်ယူထားသည့် ဦးမြင့်ဆွေမှာ လူထုမြင်ကွင်းမှ ပျောက်ကွယ်သွားပြီး ဗိုလ်ချုပ်မှူးကြီး မင်းအောင်လှိုင်က နိုင်ငံတော်စီမံအုပ်ချုပ်ရေးကောင်စီဥက္ကဋ္ဌအဖြစ်လည်းကောင်း၊ ဒုတိယဗိုလ်ချုပ်မှူးကြီးစိုးဝင်းက နိုင်ငံတော်စီမံအုပ်ချုပ်ရေးကောင်စီဒုတိယဥက္ကဋ္ဌအဖြစ်လည်းကောင်း အစိုးရအဖွဲ့ အစည်းအဝေးပွဲများသို့ တက်ရောက်ခဲ့သည်။၂၀၂၁ခုနှစ် ဇွန်လဆန်းပိုင်းက အပြည်ပြည်ဆိုင်ရာ ကြက်ခြေနီကော်မတီ ဥက္ကဋ္ဌကို ယခင်က နိုင်ငံတော်သမ္မတများသာ အသုံးပြုရသည့် သံတမန်ဆောင် ဧည့်ခန်းမတွင် လက်ခံတွေ့ဆုံခဲ့ရာ ဗိုလ်ချုပ်မှူးကြီး မင်းအောင်လှိုင်အနေဖြင့် သမ္မတ အဆောင်အယောင်ကို အသုံးပြု၍ ပြည်ပ ဧည့်သည်များကို ပထမဆုံး လက်ခံတွေ့ဆုံခြင်းဖြစ်သည်။ ယာယီသမ္မတ ဦးမြင့်ဆွေ၏ အခန်းကဏ္ဍမှာ တိကျစွာ သိရှိရခြင်းမရှိပေ။

၂၀၂၁ ခုနစ် ဩဂုတ်လ (၁) ရက်​နေ့တွင် အိမ်​စောင့်အစိုးရ ဖွဲ့စည်းပြီး​နောက် ဗိုလ်ချုပ်မှူးကြီး မင်းအောင်လှိုင်က ဝန်ကြီးချုပ်အဖြစ် ​ဆောင်ရွက်ခဲ့ပြီး ယင်းကို အစိုးရအဖွဲ့အကြီးအကဲဟု သတ်မှတ်ခဲ့ကြသည်။ ယာယီသမ္မတဟု သတ်မှတ်ထားသော ဦးမြင့်​ဆွေအား မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈) အရ နိုင်ငံ​တော်အကြီးအကဲဟု သတ်မှတ်ထားသည်။ ၎င်းကို ၂၀၂၂ ခုနှစ် ဇန်နဝါရီလ ၃၁ ရက်​နေ့တွင် ကျင်းပ​သော အမျိုးသားကာကွယ်​ရေးနှင့် လုံခြုံ​ရေး​ကောင်စီ အစည်းအ​ဝေးတွင် အ​ရေး​ပေါ်ကာလအား သက်တမ်းတိုး​ပေးခဲ့ပြီး တစ်နှစ်နီးပါးအကြာတွင်မှ လူမြင်ကွင်းသို့ ထပ်မံ ထွက်​ပေါ်လာခြင်းဖြစ်သည်။ထို့နောက် ၂၀၂၂ ခုနှစ် ဇူလိုင်လ (၃၁)ရက်နေ့၊ ၂၀၂၃ခုနှစ် ဇန်နဝါရီလ (၃၁)ရက်နေ့များတွင် အမျိုးသားကာကွယ်ရေးနှင့် လုံခြုံရေးကောင်စီ ကျင်းပချိန်မှသာ လူမြင်ကွင်းသို့ ထွက်ပေါ်လာခဲ့သည်။ ဦးမြင့်​ဆွေသည် အစိုးရအဖွဲ့တွင် ပါဝင်ခြင်းမရှိဘဲ အိမ်​စောင့်အစိုးရဖွဲ့စည်းထားသည့် နိုင်ငံ​တော်စီမံအုပ်ချုပ်​ရေး​ကောင်စီက တိုင်း​ရေးပြည်ရာများကို အမျိုးသားကာကွယ်ရေးနှင့် လုံခြုံရေးကောင်စီမှတဆင့် ဦးမြင့်​ဆွေထံတင်ပြရသည်။ 

ကျန်းမာရေး အခြေအနေ ဆိုးရွားလာနေသော ယာယီသမ္မတ ဦးမြင့်ဆွေ၏ တာဝန်များကို နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ မင်းအောင်လှိုင်က လွှဲပြောင်းယူလိုက်ကြောင်း ၂၂ ဇူလိုင် ၂၀၂၄ ရက်နေ့က သတင်းထုတ်ပြန်ခဲ့သည်။ ဆေးခွင့်နှင့် ကုသမှုခံယူနေရသဖြင့် အမျိုးသားကာကွယ်ရေးနှင့် လုံခြုံရေးဆိုင်ရာလုပ်ငန်းများကို ဗိုလ်ချူပ်မှူးကြီး မင်းအောင်လှိုင်ထံ လွှဲပြောင်းပေးမည်ဖြစ်ကြောင်း သတင်းထုတ်ပြန်ခဲ့သည်။ ထို့နောက် ဗိုလ်ချူပ်မှူးကြီး မင်းအောင်လှိုင်သည် ယာယီသမ္မတ (တာဝန်)၊ တပ်မတော်ကာကွယ်ရေးဦးစီးချုပ်၊ နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ၊ နိုင်ငံတော်ဝန်ကြီးချုပ် စသည့် ရာထူးများကို ယူထားသည်။ 
ရာထူးအဆင့်အမည်တာဝန်ကာလသက်တမ်းယာယီသမ္မတဦးမြင့်ဆွေ၁ ဖေဖော်ဝါရီ ၂၀၂၁ - ၂၂ ဇူလိုင် ၂၀၂၄ဒုတိယသမ္မတဦးဟင်နရီဗန်ထီးယူ၁ ဖေဖော်ဝါရီ ၂၀၂၁ - ၂၂ ဧပြီ ၂၀၂၄နိုင်ငံတော်စီမံအုပ်ချုပ်ရေးကောင်စီဗိုလ်ချုပ်မှူးကြီး မင်းအောင်လှိုင်၂ ဖေဖော်ဝါရီ ၂၀၂၁ - ၃၁ ဇူလိုင် ၂၀၂၅နိုင်ငံတော်စီမံအုပ်ချုပ်ရေးကောင်စီဒုတိယဗိုလ်ချုပ်မှူးကြီး စိုးဝင်း၂ ဖေဖော်ဝါရီ ၂၀၂၁ - ၃၁ ဇူလိုင် ၂၀၂၅နိုင်ငံတော်ဝန်ကြီးချုပ်ဗိုလ်ချုပ်မှူးကြီး မင်းအောင်လှိုင်၁ ဩဂုတ် ၂၀၂၁ - ၃၁ ဇူလိုင် ၂၀၂၅ဒုတိယဝန်ကြီးချုပ်များဒုတိယဗိုလ်ချုပ်မှူးကြီး စိုးဝင်း၁ ဩဂုတ် ၂၀၂၁ - ၃၁ ဇူလိုင် ၂၀၂၅ဗိုလ်ချုပ်ကြီး မြထွန်းဦး၁ ​ဖေ​ဖော်ဝါရီ ၂၀၂၃ – ၃၁ ဇူလိုင် ၂၀၂၅ဒုတိယဗိုလ်ချုပ်ကြီး စိုးထွဋ်၁ ​ဖေ​ဖော်ဝါရီ ၂၀၂၃ – ၃ ဩဂုတ် ၂၀၂၃ဗိုလ်ချုပ်ကြီး တင်အောင်စန်း၁ ​ဖေ​ဖော်ဝါရီ ၂၀၂၃ – ၃၁ ဇူလိုင် ၂၀၂၅ဦးဝင်းရှိန်၁ ​ဖေ​ဖော်ဝါရီ ၂၀၂၃ – ၃၁ ဇူလိုင် ၂၀၂၅ဦးသန်းဆွေ၃ ဩဂုတ် ၂၀၂၃ – ၃၁ ဇူလိုင် ၂၀၂၅ဗိုလ်ချုပ်ကြီး မောင်မောင်အေး၁၈ ​ဒီဇင်ဘာ ၂၀၂၄ – ၃၁ ဇူလိုင် ၂၀၂၅

 အစိုးရအကြီးအကဲများ (၂၀၂၁ - ၂၀၂၅) 
 ရာထူး အမည် တာဝန်ထမ်းဆောင်ခြင်း စတင်ရက် ပြီးဆုံးရက် ရက်ပေါင်းနိုင်ငံတော်ဝန်ကြီးချုပ်ဗိုလ်ချုပ်မှူးကြီး မင်းအောင်လှိုင်၁ ဩဂုတ် ၂၀၂၁၃၁ ဇူလိုင် ၂၀၂၅ ဒုတိယဝန်ကြီးချုပ်ဒုတိယဗိုလ်ချုပ်မှူးကြီး စိုးဝင်း၁ ဩဂုတ် ၂၀၂၁၃၁ ဇူလိုင် ၂၀၂၅ ဗိုလ်ချုပ်ကြီး တင်အောင်စန်း၁ ဖေဖော်ဝါရီ ၂၀၂၃၃၁ ဇူလိုင် ၂၀၂၅ဗိုလ်ချုပ်ကြီး မြထွန်းဦး၁ ဖေဖော်ဝါရီ ၂၀၂၃၃၁ ဇူလိုင် ၂၀၂၅ဗိုလ်ချုပ်ကြီး မောင်မောင်အေး၁၈ ဒီဇင်ဘာ ၂၀၂၄၃၁ ဇူလိုင် ၂၀၂၅ဦးဝင်းရှိန်၁ ဖေဖော်ဝါရီ ၂၀၂၃၃၁ ဇူလိုင် ၂၀၂၅ဦးသန်း​ဆွေ၃ ဩဂုတ် ၂၀၂၃၃၁ ဇူလိုင် ၂၀၂၅

 နောက်ခံသမိုင်း 
၂၀၂၁ ခုနှစ်၊ ဖေဖော်ဝါရီလ ၁ ရက်နေ့တွင် နိုင်ငံတော်၏ အချုပ်အခြာအာဏာကို အဓမ္မနည်းဖြင့် ရယူရန် နိုင်ငံတော်အာဏာသိမ်းမှု ဖြစ်ပွားခဲ့ပြီး မြန်မာ့တပ်မတော်သည် နိုင်ငံတော်သမ္မတ ဦးဝင်းမြင့်၊ နိုင်ငံတော်အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်၊ နှင့် အခြားသောပါတီဝင်များကို ဖမ်းဆီးခဲ့‌သည်။ ပြီးနောက် ယာယီသမ္မတ တာဝန်ကို ရယူထားသော ဦးမြင့်ဆွေက အမျိုးသားကာကွယ်ရေးနှင့် လုံခြုံရေး အစည်းအဝေးတွင် နိုင်ငံတော်သမ္မတရုံး၏ ဥပဒေကဲ့သို့ အာဏာတည်သောအမိန့် အမိန့်အမှတ် (၁/၂၀၂၁) အားဖြင့် နိုင်ငံတော်၏ ဥပဒေပြုရေး၊ အုပ်ချုပ်ရေးနှင့် တရားစီရင်ရေးအာဏာတို့အား တပ်မတော်ကာကွယ်ရေးဦးစီးချုပ်ထံသို့ လွှဲအပ်တာဝန်ပေးလိုက်သည်။ မြန်မာနိုင်ငံတစ်ဝန်း အရေးပေါ်အခြေအနေကို ကြေညာခဲ့ပြီး၊ အမိန့် ထုတ်ပြန်သည့်နေ့မှစ၍ တစ်နှစ်သတ်မှတ်လိုက်သည်။

 စစ်အစိုးရ စတင်ခြင်း 
၂၀၂၁ ခုနှစ်၊ ဖေဖော်ဝါရီလ ၁ ရက်နေ့ ရက်စွဲဖြင့် တပ်မတော်ကာကွယ်ရေးဦးစီးချုပ်ရုံး၏ အမိန့်များဖြင့် ယခင်အစိုးရအဖွဲ့ဝင်များ၊ ဝန်ကြီးများနှင့် ခန့်အပ်ထားသော ပြည်ထောင်စုအဆင့် ရုံး၊ အဖွဲ့အစည်းများ၏ အကြီးအမှူးများကို တာဝန်များမှ ရပ်စဲခဲ့သည်။ ထို့နောက်  တပ်မတော်ကာကွယ်ရေးဦးစီးချုပ်ရုံး၏ အမိန့်များဖြင့်  ပြည်ထောင်စုအဆင့် ရုံး၊ အဖွဲ့အစည်းများ၏ အကြီးအမှူးများ လူသစ် ခန့်အပ်ခဲ့သည်။ 
+တပ်မတော်ကာကွယ်ရေးဦးစီးချုပ်ရုံး၏ အမိန့်များအမိန့်အမှတ်ခေါင်းစဉ်မှတ်ချက်ရင်းမြစ်၁/၂၀၂၁ပြည်ထောင်စုတရားသူကြီးချုပ်နှင့် ပြည်ထောင်စုတရားလွှတ်တော်ချုပ် တရားသူကြီးများ ခန့်အပ်တာဝန်ပေးခြင်း ပြည်‌ထောင်စုတရားသူကြီးချုပ်နှင့် ပြည်ထောင်စုတရားလွှတ်တော်ချုပ် တရားသူကြီးများအား မိမိတို့၏တာဝန်များကို ဆက်လက်ထမ်းဆောင်ရန် တာဝန်ပေးအပ်လိုက်သည်။၂/၂၀၂၁တိုင်းဒေသကြီး သို့မဟုတ် ပြည်နယ် တရားလွှတ်တော်တရားသူကြီးချုပ်များနှင့်
တရားသူကြီးများ ခန့်အပ်တာဝန်ပေးခြင်းတိုင်းဒေသကြီး သို့မဟုတ် ပြည်နယ်တရားသူကြီးချုပ်နှင့် တိုင်းဒေသကြီး သို့မဟုတ် ပြည်နယ် တရားလွှတ်တော် တရားသူကြီးများအား မိမိတို့၏တာဝန်များကို ဆက်လက်ထမ်းဆောင်ရန် တာဝန်ပေးအပ်လိုက်သည်။၃/၂၀၂၁အဂတိလိုက်စားမှုတိုက်ဖျက်ရေးကော်မရှင် အဖွဲ့ဝင်များ ခန့်အပ်တာဝန်ပေးခြင်းအဂတိလိုက်စားမှုတိုက်ဖျက်ရေးကော်မရှင် အဖွဲ့ဝင်များအား မိမိတို့၏တာဝန်များကို ဆက်လက်ထမ်းဆောင်ရန် တာဝန်ပေးအပ်လိုက်သည်။၄/၂၀၂၁မြန်မာနိုင်ငံအမျိုးသားလူ့အခွင့်အရေးကော်မရှင်ဥက္ကဋ္ဌ၊ ဒုတိယဥက္ကဋ္ဌနှင့်အဖွဲ့ဝင်များ ခန့်အပ်တာဝန်ပေးခြင်းမြန်မာနိုင်ငံအမျိုးသားလူ့အခွင့်အရေးကော်မရှင်ဥက္ကဋ္ဌ၊ ဒုတိယဥက္ကဋ္ဌနှင့်အဖွဲ့ဝင်များအား မိမိတို့၏တာဝန်များကို ဆက်လက်ထမ်းဆောင်ရန် တာဝန်ပေးအပ်လိုက်သည်။၅/၂၀၂၁ဒုတိယဝန်ကြီးများ တာဝန်မှရပ်စဲခြင်းပြည်ထောင်စုဝန်ကြီးဌာန အသီးသီးမှ ဒုတိယဝန်ကြီးများ (၂၄) ဦးအား  တာဝန်မှရပ်စဲလိုက်သည်။၆/၂၀၂၁ပြည်ထောင်စုဝန်ကြီးများ ခန့်အပ်တာဝန်ပေးခြင်းပုဂ္ဂိုလ် (၁၁) ဦးများအား ယှဉ်တွဲပါဝန်ကြီးဌာန အသီးသီးတွင် ပြည်ထောင်စုဝန်ကြီးများအဖြစ် ခန်အပ်တာဝန်ပေးအပ်လိုက်သည်၇/၂၀၂၁တာဝန်မှ ရပ်စဲခြင်း(၁) နေပြည်တော်ကောင်စီဥက္ကဋ္ဌနှင့်အဖွဲ့ဝင်များ၊
(၂) ပြည်ထောင်စုရာထူးဝန်အဖွဲ့ဥက္ကဋ္ဌနှင့် အဖွဲ့ဝင်များကို တာဝန်မှာ ရပ်စဲသည်။၈/၂၀၂၁ပြည်ထောင်စုရာထူးဝန်အဖွဲ့ဥက္ကဋ္ဌ ခန့်အပ်တာဝန်ပေးခြင်းဦးသန်းဆွေအား ပြည်ထောင်စုရာထူးဝန်အဖွဲ့ ဥက္ကဋ္ဌအဖြစ် ခန့်အပ်တာဝန်ပေးလိုက်သည်။
ထို့နောက် တပ်မတော်ကာကွယ်ရေးဦးစီးချုပ်ရုံး၏ အမိန့်အမှတ် ၆/၂၀၂၁ အားဖြင့် ပြည်ထောင်စုဝန်ကြီး (၁၁) ဦးကို ဗိုလ်ချုပ်မှူးကြီး မင်းအောင်လှိုင်က လက်မှတ်ထိုး ခန့်အပ်လိုက်သည်။ ဦးဝဏ္ဏမောင်လွင်၊ ဒုတိယဗိုလ်ချုပ်ကြီး စိုးထွဋ်၊ ဗိုလ်ချုပ်ကြီး မြထွန်းဦး၊ ဦးထွန်းထွန်းနောင်၊ ဦးဝင်းရှိန်၊ ဦးအောင်နိုင်ဦး၊ ဦးကိုကိုလှိုင်၊ ဦးချစ်နိုင်၊ ဦးကိုကို၊ ဦးမြင့်ကြိုင်တို့ ဖြစ်ကြသည်။ 

ပထမဆုံး ပြည်ထောင်စုအစိုးရအဖွဲ့ အစည်းအဝေးကို ၂၀၂၁ ခုနှစ်၊ ဖေဖော်ဝါရီလ ၁ ရက်နေ့တွင် နေပြည်တော်ရှိ သမ္မတအိမ်တော် အစည်းအဝေးခန်းမ၌ ကျင်းပခဲ့သည်။ ဗိုလ်ချုပ်မှူးကြီး မင်းအောင်လှိုင်က ခေါင်းဆောင်အဖြစ် ဦးဆောင်ခဲ့ပြီး ယာယီသမ္မတ ဦးမြင့်ဆွေ၊ ပြည်ထောင်စုဝန်ကြီးများဖြစ်သော ဗိုလ်ချုပ်ကြီး မြထွန်းဦး၊ ဒုတိယဗိုလ်ချုပ်ကြီး စိုးထွဋ်၊ ဦးဝဏ္ဏမောင်လွင်၊ ဦးဝင်းရှိန်၊ ဦးကိုကိုလှိုင်၊ ဦးချစ်နိုင်၊ ဦးကိုကို၊ ဦးမြင့်ကြိုင်နှင့် ဒေါက်တာသက်ခိုင်ဝင်းတို့ တက်ရောက်ခဲ့ကြသည်။

ထိုအစည်းအဝေးတွင် ဗိုလ်ချုပ်မှူးကြီး မင်းအောင်လှိုင်က ၂၀၂၀ ပြည့်နှစ် ရွေးကောက်ပွဲနှင့် ပတ်သက်၍ မဲစာရင်းမှားယွင်းမှုများကို ဖော်ထုတ်ဆောင်ရွက်မည်ဖြစ်ကြောင်း၊ ပြည်ထောင်စုရွေးကောက်ပွဲကော်မရှင်အသစ်ကို ပြန်လည်ဖွဲ့စည်းမည်ဖြစ်ကြောင်း ပြောကြားခဲ့သည်။ ၎င်းက မဲစာရင်းစိစစ်မှုများနှင့်ပတ်သက်၍ တပ်မတော်၏ ထုတ်ပြန်ချက်များမှာ ခိုင်မာမှုရှိကြောင်း၊ မဲစာရင်းမှားယွင်းမှုများအား တပ်မတော်မှ စတင်သိရှိချိန်တွင် ရှင်းလင်းဆောင်ရွက်ရန် ထုတ်ပြန်ချက်များ ထုတ်ပြန်ခဲ့သော်လည်း ယခင်ရွေးကောက်ပွဲကော်မရှင်က တုံ့ပြန်မှုမရှိခဲ့ကြောင်း၊ ၃၁၄ မြို့နယ်ကို စိစစ်ဆောင်ရွက်ခဲ့ကြောင်းနှင့် ဥပဒေနှင့်အညီဖြစ်စေရန် ကြိုတင်စဉ်းစားခဲ့သော်လည်း လုံးဝရှောင်လွှဲမရသောကြောင့် တိုင်းပြည်အတွက် ဤလမ်းကြောင်းကို ရွေးချယ်ဆောင်ရွက်ခဲ့ရခြင်းဖြစ်ကြောင်း ပြောဆိုခဲ့သည်။

 နိုင်ငံတော်စီမံအုပ်ချုပ်ရေးကောင်စီ ဖွဲ့စည်းပုံ 
ထိုနောက် ၂၀၂၁ ခုနှစ်၊ ဖေဖော်ဝါရီလ ၂ ရက်နေ့ ရက်စွဲဖြင့် တပ်မတော်ကာကွယ်ရေးဦးစီးချုပ်ရုံး၏ အမိန့်အမှတ် ၉/၂၀၂၁ ဖြင့် လူ ၁၁ ဦးပါဝင်သော နိုင်ငံတော်စီမံအုပ်ချုပ်ရေးကောင်စီ (နစက) ကို ဖွဲ့စည်းခဲ့သည်။ ထို့နောက် နစက၏ အမိန့်များဖြင့် အစိုးရရာထူးအသစ်များ ခန့်အပ်ခြင်းနှင့် လူဟောင်းများအား ရာထူးမှ ရပ်စဲခြင်းများ ပြုလုပ်ခဲ့သည်။ အမိန့်အမှတ် ၁၀/၂၀၂၁ ဖြင့် တိုင်းဒေသကြီးနှင့် ပြည်နယ်စီမံအုပ်ချုပ်ရေးဥက္ကဋ္ဌများကို ခန့်အပ်ခဲ့ပြီး၊ အမိန့်အမှတ် ၁၁/၂၀၂၁ ဖြင့် ကိုယ်ပိုင်အုပ်ချုပ်ခွင့်ရတိုင်း/ဒေသများ၏ စီမံအုပ်ချုပ်ရေးအဖွဲ့ ဥက္ကဋ္ဌများကို ခန့်အပ်ခဲ့သည်။

 အစိုးရအဖွဲ့ဝင်များ ခန့်အပ်ခြင်း 
ဗိုလ်ချုပ်မှူးကြီး မင်းအောင်လှိုင်သည်နိုင်ငံတော်စီမံအုပ်ချုပ်ရေးကောင်စီကို တည်ထောင်ပြီးနောက် အစိုးရအဖွဲ့ဝင်များကို နစက၏ အမိန့်များဖြင့် အစိုးရရာထူးအသစ်များကို ခန့်အပ်ဖွဲ့စည်းသည်။ 

နစက မဖွဲ့စည်းခင်တွင် တပ်မတော်ကာကွယ်ရေးဦးစီးချုပ်ရုံး၏ အမိန့်အမှတ် ၆/၂၀၂၁ အားဖြင့် ပြည်ထောင်စုဝန်ကြီး (၁၁) ဦးကို ကနေဦး ခန့်အပ်ခဲ့ပြီး ဖြစ်သည်။

ထို့နောက်၊ နစက ဖွဲ့စည်းအပြီး ၂၀၂၁ ခုနှစ်၊ ဖေဖော်ဝါရီလ (၂) ရက်နေ့တွင် နစကအမိန့်အမှတ် ၅/၂၀၂၁ ဖြင့် ပြည်ထဲရေး ဒုဝန်ကြီး ဒုတိယဗိုလ်ချုပ်ကြီး စိုးတင့်နိုင်ကို ပြည်ထောင်စုအစိုးရအဖွဲ့ရုံးဝန်ကြီးဌာန၊ ဒုတိယဝန်ကြီး အဖြစ် ပြောင်းရွေ့ခန့်အပ်သည်။  အမိန့်အမှတ် (၆/၂၀၂၁) ဖြင့် ပြည်ထဲရေး ဒုဝန်ကြီးအဖြစ် ဒုတိယဗိုလ်ချုပ်ကြီး သန်းလှိုင် အား ခန့်အပ်ပြီး၊ မြန်မာနိုင်ငံရဲတပ်ဖွဲ့၊ ရဲချုပ် အဖြစ် ပူးတွဲတာဝန်ပေးခဲ့သည်။ အမိန့်အမှတ် (၉/၂၀၂၁) ဖြင့် ဦးခင်မောင်ရီ အား သယံဇာတနှင့်သဘာဝပတ်ဝန်းကျင်ထိန်းသိမ်းရေးဝန်ကြီး၊ ဦးရွှေလေး အား ဆောက်လုပ်ရေးဝန်ကြီး အဖြစ် ခန့်အပ်သည်။ 

၂၀၂၁ ခုနှစ်၊ ဖေဖော်ဝါရီလ (၃) ရက်နေ့တွင် အမိန့်အမှတ် (၁၅/၂၀၂၁) ဖြင့် ဦးတင်ထွဋ်ဦး အား စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီး၊ ဗိုလ်ချုပ်ကြီး တင်အောင်စန်း အား ပို့ဆောင်ရေးနှင့် ဆက်သွယ်ရေးဝန်ကြီး၊ ဒေါက်တာပွင့်ဆန်း အား စီးပွားရေးနှင့် ကူးသန်းရောင်းဝယ်ရေးဝန်ကြီး၊ ဦးစောထွန်းအောင်မြင့် အား တိုင်းရင်းသားလူမျိုးများရေးရာဝန်ကြီး အဖြစ် ခန့်အပ်သည်။

၂၀၂၁ ခုနှစ်၊ ဖေဖော်ဝါရီလ (၄) ရက်နေ့တွင် အမိန့်အမှတ် ၂၅/၂၀၂၁ ဖြင့် ဒေါက်တာသက်သက်ခိုင်အား လူကယ်ပြန်ဝန်ကြီး၊ အမိန့်အမှတ် ၂၇/၂၀၂၁ ဖြင့် ဦးမောင်မောင်ဝင်းနှင့် ဒေါ်သန်းသန်းလင်းအား စီမံကိန်း၊ ဘဏ္ဍာရေးနှင့် စက်မှု ဒုဝန်ကြီးများအဖြစ် ခန့်အပ်ခဲ့သည်။  ဖေဖော်ဝါရီလ (၇) ရက်နေ့တွင် အမိန့်အမှတ် ၃၀/၂၀၂၁ ဖြင့် ဦးမောင်မောင်အုန်းအား ဟိုတယ်နှင့် ခရီးသွားလာရေးဝန်ကြီး အဖြစ်ခန့်အပ်ခဲ့သည်။ အမိန့်အမှတ် ၃၁/၂၀၂၁ ဖြင့် ဒုတိယဝန်ကြီး ရာထူးများကို ဦးသန်းအောင်ကျော် (ရင်းနှီးမြှပ်နှံမှုနှင့် နိုင်ငံခြားစီးပွားဆက်သွယ်ရေး)၊ ဦးရဲတင့် (ပြန်ကြားရေး)၊ ဗိုလ်မှူးချုပ်ဇော်မင်းထွန်း (ပြန်ကြားရေး)၊ ဗိုလ်မှူးချုပ်လူမော် (ပို့ဆောင်ရေးနှင့်ဆက်သွယ်ရေး)၊ ဦးညွန့်အောင် (စီးပွားရေးနှင့် ကူးသန်းရောင်းဝယ်ရေး)၊ နှင့် ဦးမျိုးလှိုင် (ကျန်းမားရေးနှင့် အားကစား) တို့အား ခန့်အပ်ခဲ့သည်။ ဖေဖော်ဝါရီလ (၈) ရက်နေ့တွင် အမိန့်အမှတ် ၃၇/၂၀၂၁ ဖြင့် ဦးအောင်သန်းဦး အား လျှပ်စစ်နှင့် စွမ်းအင်ဝန်ကြီး အဖြစ် ခန့်အပ်ခဲ့သည်။ ဖေဖော်ဝါရီလ (၁၁) ရက်နေ့တွင် အမိန့်အမှတ် ၅၂/၂၀၂၁ ဖြင့် ဦးကျော်မျိုးထွဋ်အား နိုင်ငံခြားရေး၊ ဒုတိယဝန်ကြီး အဖြစ် ခန့်အပ်ခဲ့သည်။ ဖေဖော်ဝါရီလ (၁၂) ရက်နေ့တွင် အမိန့်အမှတ် ၆၁/၂၀၂၁ ဖြင့် ဦးမင်းထိန်အား ဆောက်လုပ်ရေးဒုတိယဝန်ကြီးအဖြစ် ခန့်အပ်ခဲ့သည်။ ဖေဖော်ဝါရီလ (၁၆) ရက်နေ့တွင် အမိန့်အမှတ် ၆၆/၂၀၂၁ ဖြင့် ဒေါက်တာညွန့်ဖေအား ပညာရေးဝန်ကြီးအဖြစ် ခန့်အပ်ခဲ့သည်။ ဖေဖော်ဝါရီလ (၁၆) ရက်နေ့တွင် အမိန့်အမှတ် ၆၇/၂၀၂၁ ဖြင့် ဒုတိယဝန်ကြီးများ အဖြစ် ဦးဝင်ရှိန်နှင့် ဦးဌေးလှိုင်ကို အလုပ်သမား၊ လူဝင်မှုကြီးကြပ်ရေးနှင့် ပြည်သူ့အင်အားဝန်ကြီးဌာနတွင် ခန့်အပ်ခဲ့သည်။ ဖေဖော်ဝါရီလ (၁၉) ရက်နေ့တွင် အမိန့်အမှတ် ၇၅/၂၀၂၁ ဖြင့် ဦးအောင်ကျော်ထွန်းအား ပို့ဆောင်ရေးနှင့်ဆက်သွယ်ရေး ဒုတိယဝန်ကြီးအဖြစ် ခန့်အပ်ခဲ့သည်။ ဖေဖော်ဝါရီလ (၂၃) ရက်နေ့တွင် အမိန့်အမှတ် ၈၄/၂၀၂၁ ဖြင့် ဦးဇော်အေးမောင်အား တိုင်းရင်းသားလူမျိုးရေးရာ ဒုတိယဝန်ကြီးအဖြစ် ခန့်အပ်ပြီး၊ အမိန့်အမှတ် ၈၇/၂၀၂၁ ဖြင့် ဒေါက်တာဇော်မြင့်နှင့် ဦးဇော်ဝင်း တို့အား ပညာရေး ဒုတိယဝန်ကြီးများ အဖြစ်ခန့်အပ်ခဲ့သည်။ 

၂၀၂၁ ခုနှစ်၊ မတ်လ ၁ ရက်နေ့တွင် အမိန့်အမှတ် ၉၇/၂၀၂၁ ဖြင့် ဦးအောင်ထွန်းခိုင်အား လူကယ်ပြန် ဒုတိယဝန်ကြီး ခန့်အပ်ခဲ့သည်။ မတ်လ ၁၁ ရက်နေ့တွင် အမိန့်အမှတ် ၁၀၃/၂၀၂၁ ဖြင့် ဒုတိယဝန်ကြီးများအဖြစ် ဦးကိုကိုလွင် (စီမံကိန်း၊ ဘဏ္ဍာရေးနှင့် စက်မှုဝန်ကြီးဌာန)၊ ဒေါက်တာ အောင်ကြီး (စိုက်ပျိုးရေးနှင့် ဆည်မြောင်းဝန်ကြီးဌာန)၊ ဦးမင်းမင်းဦး (သယံဇာတနှင့် သဘာဝပတ်ဝန်းကျင်ထိန်းသိမ်းရေးဝန်ကြီးဌာန)နှင့် ဦးသန့်စင် (လျှပ်စစ်နှင့် စွမ်းအင်ဝန်ကြီးဌာန) တို့အား ခန့်အပ်ခဲ့သည်။ 

၂၀၂၁ ခုနှစ်၊ ဧပြီလ ၂၃ ရက်နေ့တွင် အမိန့်အမှတ် ၁၁၆/၂၀၂၁ ဖြင့် ဦးအေးထွန်းနှင့် ဦးထွန်းအုံကို သာသနာရေးနှင့်ယဉ်ကျေးမှုဝန်ကြီးဌာန၊ ဒုတိယဝန်ကြီးများအဖြစ် ခန့်အပ်ခဲ့သည်။  

 ဝန်ကြီးဌာန ပြင်ဆင်ဖွဲ့စည်းခြင်း 
စဉ်ရက်စွဲမူလပြင်ဆင်မှု၁။၃ မေ ၂၀၂၁စီမံကိန်း၊ ဘဏ္ဍာရေးနှင့် စက်မှုဝန်ကြီး ဝန်ကြီးဌာန စီမံကိန်းနှင့် ဘဏ္ဍာရေးဝန်ကြီးဌာန
 စက်မှုဝန်ကြီးဌာန၂။၅ မေ ၂၀၂၁ပြည်ထောင်စုအစိုးရအဖွဲ့ရုံးဝန်ကြီးဌာန၊ အထွေထွေအုပ်ချုပ်ရေးဦးစီးဌာနပြည်ထဲရေးဝန်ကြီးဌာန၊ အထွေထွေအုပ်ချုပ်ရေးဦးစီးဌာန

 နိုင်ငံတော်စီမံအုပ်ချုပ်ရေးကောင်စီ၊ စီမံခန့်ခွဲရေးကော်မတီ 
၂၀၂၁ ခုနှစ်၊ ဖေဖော်ဝါရီလ ၁၉ ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် (၉/၂၀၂၁) အရ နိုင်ငံတော်စီမံအုပ်ချုပ်ရေးကောင်စီ၊ စီမံခန့်ခွဲရေးကော်မတီကို ဖွဲ့စည်းခဲ့သည်။

ဤကော်မတီကို အဖွဲ့ဝင် ဝန်ကြီး ၂၅ ဦးဖြင့် ဖွဲ့စည်းထားပြီး၊ ၎င်းသည် နိုင်ငံတော်စီမံအုပ်ချုပ်ရေးကောင်စီ၏ ပထမဆုံးသော အုပ်ချုပ်ရေးဆိုင်ရာ ယန္တရားအဖွဲ့တစ်ခု ဖြစ်လာခဲ့သည်။
(၁)ဗိုလ်ချုပ်မှူးကြီး မင်းအောင်လှိုင်
တပ်မတော်ကာကွယ်ရေးဦးစီးချုပ်ဥက္ကဋ္ဌ(၂)ဒုတိယဗိုလ်ချုပ်မှူးကြီး စိုးဝင်း
ဒုတိယတပ်မတော်ကာကွယ်ရေးဦးစီးချုပ်ဒုတိယဥက္ကဋ္ဌ(၃)ဗိုလ်ချုပ်ကြီး မြထွန်းဦး
ကာကွယ်ရေးဝန်ကြီးဌာနအဖွဲ့ဝင်(၄)ဒုတိယဗိုလ်ချုပ်ကြီး စိုးထွဋ်
ပြည်ထဲရေးဝန်ကြီးဌာနနှင့် ပြည်ထောင်စုအစိုးရအဖွဲ့ရုံးဝန်ကြီးဌာနအဖွဲ့ဝင်(၅)ဦးဝဏ္ဏမောင်လွင်
နိုင်ငံခြားရေးဝန်ကြီးဌာနအဖွဲ့ဝင်(၆)ဒုတိယဗိုလ်ချုပ်ကြီး ထွန်းထွန်းနောင်
နယ်စပ်ရေးရာဝန်ကြီးဌာနအဖွဲ့ဝင်(၇)ဦးဝင်းရှိန်
စီမံကိန်း၊ ဘဏ္ဍာရေးနှင့် စက်မှုဝန်ကြီးဌာနအဖွဲ့ဝင်(၈)ဦးအောင်နိုင်ဦး
ရင်းနှီးမြှုပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာနအဖွဲ့ဝင်(၉)ဦးကိုကိုလှိုင်
အပြည်ပြည်ဆိုင်ရာပူးပေါင်းဆောင်ရွက်ရေးဝန်ကြီးဌာနအဖွဲ့ဝင်(၁၀)ဦးချစ်နိုင်
ပြန်ကြားရေးဝန်ကြီးဌာနအဖွဲ့ဝင်(၁၁)ဦးကိုကို
သာသနာရေးနှင့် ယဉ်ကျေးမှုဝန်ကြီးဌာနအဖွဲ့ဝင်(၁၂)ဦးတင်ထွဋ်ဦး
စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီးဌာနအဖွဲ့ဝင်(၁၃)ဗိုလ်ချုပ်ကြီး တင်အောင်စန်း
ပို့ဆောင်ရေးနှင့် ဆက်သွယ်ရေးဝန်ကြီးဌာနအဖွဲ့ဝင်(၁၄)ဦးခင်မောင်ရီ
သယံဇာတနှင့် သဘာဝပတ်ဝန်းကျင်ထိန်းသိမ်းရေးဝန်ကြီးဌာနအဖွဲ့ဝင်(၁၅)ဦးအောင်သန်းဦး
လျှပ်စစ်နှင့် စွမ်းအင်ဝန်ကြီးဌာနအဖွဲ့ဝင်(၁၆)ဦးမြင့်ကြိုင်
အလုပ်သမား၊ လူဝင်မှုကြီးကြပ်ရေးနှင့် ပြည်သူ့အင်အားဝန်ကြီးဌာနအဖွဲ့ဝင်(၁၇)ဒေါက်တာပွင့်ဆန်း
စီးပွားရေးနှင့် ကူးသန်းရောင်းဝယ်ရေးဝန်ကြီးဌာနအဖွဲ့ဝင်(၁၈)ဒေါက်တာညွန့်ဖေ
ပညာရေးဝန်ကြီးဌာနအဖွဲ့ဝင်(၁၉)ဒေါက်တာသက်ခိုင်ဝင်း
ကျန်းမာရေးနှင့် အားကစားဝန်ကြီးဌာနအဖွဲ့ဝင်(၂၀)ဦးရွှေလေး
ဆောက်လုပ်ရေးဝန်ကြီးဌာနအဖွဲ့ဝင်(၂၁)ဒေါက်တာသက်သက်ခိုင်
လူမှုဝန်ထမ်း၊ ကယ်ဆယ်ရေးနှင့် ပြန်လည်နေရာချထားရေးဝန်ကြီးဌာနအဖွဲ့ဝင်(၂၂)ဦးမောင်မောင်အုန်း
ဟိုတယ်နှင့် ခရီးသွားလာရေးဝန်ကြီးဌာနအဖွဲ့ဝင်(၂၃)ဦးစောထွန်းအောင်မြင့်
တိုင်းရင်းသားလူမျိုးများရေးရာဝန်ကြီးဌာနအဖွဲ့ဝင်(၂၄)ဒေါက်တာဒေါ်သီတာဦး
ပြည်ထောင်စုရှေ့နေချုပ်အဖွဲ့ဝင်(၂၅)အမြဲတမ်းအတွင်းဝန်
နိုင်ငံတော်စီမံအုပ်ချုပ်ရေးကောင်စီအုပ်ချုပ်မှုရုံးအတွင်းရေးမှူး

 အိမ်စောင့်အစိုးရ 
၂၀၂၁ ခုနှစ် ဩဂုတ်လ ၁ ရက်နေ့က နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ က (၆)လပြည့် မိန့်ခွန်းပြောကြားရာတွင် ၎င်းတို့ကောင်စီ၏ ရှေ့ဆက်လုပ်ငန်းစဉ်များအရ အုပ်ချုပ်ရေးပိုင်းဆိုင်ရာများကို အဆင့်ဆင့်ပြောင်းလဲဖွဲ့စည်းရန် စီစဉ်ထားကြောင်း ပြောကြားခဲ့သည်။ ထို့နောက် နိုင်ငံပိုင်ရုပ်သံမှတစ်ဆင့် နိုင်ငံတော်စီမံအုပ်ချုပ်ရေးကောင်စီ၏ စီမံခန့်ခွဲမှုကော်မတီ အား အိမ်စောင့်အစိုးရ အဖြစ် ပြောင်းလဲဖွဲ့စည်းကြောင်း ကြေညာခဲ့သည်။ အာဏာသိမ်းပြီးနောက်ပိုင်း ပေါ်ပေါက်လာသော အမြင့်ဆုံး အုပ်ချုပ်ရေးဆိုင်ရာ ယန္တရားဖြစ်သည့် နိုင်ငံတော်စီမံအုပ်ချုပ်ရေးကောင်စီက ဖွဲ့စည်းခဲ့သော အစိုးရအဖွဲ့ဖြစ်ပြီး ဗိုလ်ချုပ်မှူးကြီး မင်းအောင်လှိုင်က ကောင်စီဥက္ကဋ္ဌနှင့် နိုင်ငံတော်ဝန်ကြီးချုပ် ရာထူးဖြင့် ဦးဆောင်ခဲ့သည်။ 

ကောင်စီဥက္ကဋ္ဌက ဝန်ကြီးချုပ်၊ ဒုတိယဥက္ကဋ္ဌက ဒုတိယဝန်ကြီးချုပ်၊ ပြည်ထောင်စုဝန်ကြီးများ၊ ပြည်ထောင်စုရှေ့နေချုပ်၊ အစိုးရအဖွဲ့ရုံး အမြဲတမ်းအတွင်းဝန်တို့ပါဝင်သည်။

ဤအိမ်စောင့်အစိုးရမှာ လွတ်လပ်ရေးရပြီး မြန်မာနိုင်ငံ၏ အုပ်ချုပ်ရေးသမိုင်းတွင် ဒုတိယမြောက် အိမ်စောင့်အစိုးရ ဖြစ်သည်။

 နာမည်ပြောင်းလဲခြင်း 
အိမ်စောင့်အစိုးရဖွဲ့စည်းပြီး တစ်လအကြာ ၂၀၂၁ ခုနှစ်၊ စက်တင်ဘာလ ၁၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီ အမိန့်အမှတ် (၁၈၀/၂၀၂၁) အားဖြင့် "အိမ်စောင့်အစိုးရအဖွဲ့ရုံး" နာမည်ကို "ပြည်ထောင်စုအစိုးရအဖွဲ့ရုံး" အဖြစ် ပြင်ဆင်သတ်မှတ်ခဲ့သည်။

 လွှဲပြောင်းခြင်း 
၂၀၂၅ ခုနှစ်၊ ဇူလိုင်လ ၃၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီအား အမြင့်ဆုံး အုပ်ချုပ်ရေးယန္တရားအဖြစ် ပြင်ဆင်ဖွဲ့စည်းခဲ့သည်။ ၂၀၂၅ ခုနှစ်၊ ဇူလိုင်လ ၃၁ ရက်နေ့တွင် ပြည်ထောင်စုအစိုးရကို အသစ်ဖွဲ့စည်းလိုက်ရာ နိုင်ငံတော်ဝန်ကြီးချုပ်အဖြစ် ဗိုလ်ချုပ်ကြီး (ငြိမ်း) ဦးညိုစောက ဦးဆောင်စေခဲ့သည်။  
 ပြည်ထောင်စုအစိုးရအဖွဲ့ဝင်များ (၂၀၂၁ - ၂၀၂၅) 

ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် ဦးဆောင်သော နိုင်ငံတော်စီမံအုပ်ချုပ်ရေးကောင်စီ၏ ပြည်ထောင်စုအစိုးရအဖွဲ့တွင် ပါဝင်သော ဝန်ကြီးဌာနများနှင့် ၎င်းတို့၏ ပြည်ထောင်စုဝန်ကြီးများမှာ အောက်ပါအတိုင်း ဖြစ်သည်။
+ ပြည်ထောင်စုအစိုးရအဖွဲ့ဝင်များ စဉ် ရာထူးတာဝန်  အမည် ၁။  နိုင်ငံတော်ဝန်ကြီးချုပ်  ဗိုလ်ချုပ်မှူးကြီး မင်းအောင်လှိုင် ၂။  ဒုတိယဝန်ကြီးချုပ်  ဒုတိယဗိုလ်ချုပ်မှူးကြီး စိုးဝင်း ၃။  ဒုတိယဝန်ကြီးချုပ်နှင့် ပြည်ထောင်စုဝန်ကြီး နိုင်ငံတော်ဝန်ကြီးချုပ်ရုံး  ဗိုလ်ချုပ်ကြီး တင်အောင်စန်း ၄။  ဒုတိယဝန်ကြီးချုပ်နှင့် ပြည်ထောင်စုဝန်ကြီး ပို့ဆောင်ရေးနှင့်ဆက်သွယ်ရေးဝန်ကြီးဌာန  ဗိုလ်ချုပ်ကြီး မြထွန်းဦး ၅။  ဒုတိယဝန်ကြီးချုပ်နှင့် ပြည်ထောင်စုဝန်ကြီး ကာကွယ်ရေးဝန်ကြီးဌာန  ဗိုလ်ချုပ်ကြီး မောင်မောင်အေး ၆။  ဒုတိယဝန်ကြီးချုပ်နှင့် ပြည်ထောင်စုဝန်ကြီး  စီမံကိန်းနှင့်ဘဏ္ဍာရေးဝန်ကြီးဌာန   ဦးဝင်းရှိန် ၇။  ဒုတိယဝန်ကြီးချုပ်နှင့် ပြည်ထောင်စုဝန်ကြီး  နိုင်ငံခြားရေးဝန်ကြီးဌာန   ဦးသန်းဆွေ  ၈။  ပြည်ထောင်စုဝန်ကြီး  ပြည်ထဲရေးဝန်ကြီးဌာန   ဒုတိယဗိုလ်ချုပ်ကြီး ထွန်းထွန်းနောင် ၉။  နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၁)  ဗိုလ်ချုပ်ကြီး မိုးအောင် ၁၀။  နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၂)  ဦးကိုကိုလှိုင် ၁၁။  နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၃)  ဦးမောင်မောင်တင့် ၁၂။  နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန(၄)  ဦးအောင်ကျော်ဟိုး ၁၃။  ပြည်ထောင်စုဝန်ကြီး  နယ်စပ်ရေးရာဝန်ကြီးဌာန  ဒုတိယဗိုလ်ချုပ်ကြီး ရာပြည့် ၁၄။  ပြည်ထောင်စုဝန်ကြီး  ရင်းနှီးမြှုပ်နှံမှုနှင့်နိုင်ငံခြားစီးပွားဆက်သွယ်ရေးဝန်ကြီးဌာန  ဒေါက်တာ ကံဇော် ၁၅။  ပြည်ထောင်စုဝန်ကြီး  ဥပဒေရေးရာဝန်ကြီးဌာန  ဒေါက်တာ သီတာဦး ၁၆။  ပြည်ထောင်စုဝန်ကြီး  ပြန်ကြားရေးဝန်ကြီးဌာန  ဦးမောင်မောင်အုန်း ၁၇။  ပြည်ထောင်စုဝန်ကြီး  သာသနာရေးနှင့်ယဉ်ကျေးမှုဝန်ကြီးဌာန  ဦးတင်ဦးလွင် ၁၈။  ပြည်ထောင်စုဝန်ကြီး  စိုက်ပျိုးရေး၊ မွေးမြူရေးနှင့်ဆည်မြောင်းဝန်ကြီးဌာန  ဦးမင်းနောင် ၁၉။ ပြည်ထောင်စုဝန်ကြီး  သမဝါယမနှင့်ကျေးလက်ဖွံ့ဖြိုးရေးဝန်ကြီးဌာန ဦးလှမိုး ၂၀။  ပြည်ထောင်စုဝန်ကြီး  သယံဇာတနှင့်သဘာဝပတ်ဝန်းကျင်ထိန်းသိမ်းရေးဝန်ကြီးဌာန  ဦးခင်မောင်ရီ ၂၁။  ပြည်ထောင်စုဝန်ကြီး  လျှပ်စစ်စွမ်းအားဝန်ကြီးဌာန  ဦးဉာဏ်ထွန်း ၂၂။  ပြည်ထောင်စုဝန်ကြီး  စွမ်းအင်ဝန်ကြီးဌာန  ဦးကိုကိုလွင် ၂၃။  ပြည်ထောင်စုဝန်ကြီး စက်မှုဝန်ကြီးဌာန   ဒေါက်တာချာလီသန်း ၂၄။  ပြည်ထောင်စုဝန်ကြီး  လူဝင်မှုကြီးကြပ်ရေးနှင့်ပြည်သူ့အင်အားဝန်ကြီးဌာန  ဦးမြင့်ကြိုင် ၂၅။  ပြည်ထောင်စုဝန်ကြီး  အလုပ်သမားဝန်ကြီးဌာန  ဦးချစ်ဆွေ ၂၆။  ပြည်ထောင်စုဝန်ကြီး  စီးပွားရေးနှင့်ကူးသန်းရောင်းဝယ်ရေးဝန်ကြီးဌာန   ဦးထွန်းအုံ ၂၇။  ပြည်ထောင်စုဝန်ကြီး ပညာရေးဝန်ကြီးဌာန  ဒေါက်တာ ညွန့်ဖေ ၂၈။  ပြည်ထောင်စုဝန်ကြီး  သိပ္ပံနှင့်နည်းပညာဝန်ကြီးဌာန  ဒေါက်တာ မျိုးသိန်းကျော် ၂၉။  ပြည်ထောင်စုဝန်ကြီး  ကျန်းမာရေးဝန်ကြီးဌာန  ဒေါက်တာ သက်ခိုင်ဝင်း ၃၀။  ပြည်ထောင်စုဝန်ကြီး  အားကစားနှင့်လူငယ်ရေးရာဝန်ကြီးဌာန  Jeng Phang နော်တောင် ၃၁။  ပြည်ထောင်စုဝန်ကြီး  ဆောက်လုပ်ရေးဝန်ကြီးဌာန ဦးမျိုးသန့် ၃၂။  ပြည်ထောင်စုဝန်ကြီး  လူမှုဝန်ထမ်း၊ ကယ်ဆယ်ရေးနှင့် ပြန်လည်နေရာချထားရေးဝန်ကြီးဌာန  ဒေါက်တာ စိုးဝင်း ၃၃။  ပြည်ထောင်စုဝန်ကြီး  ဟိုတယ်နှင့်ခရီးသွားလာရေးဝန်ကြီးဌာန   ဦးကျော်စိုးဝင်း ၃၄။  ပြည်ထောင်စုဝန်ကြီး  တိုင်းရင်းသားလူမျိုးများရေးရာဝန်ကြီးဌာန  ဦးခွန်သန့်ဇော်ထူး ၃၅။  အမြဲတမ်းအတွင်းဝန်  ပြည်ထောင်စုအစိုးရအဖွဲ့ရုံး ဦးဇော်သန်းသင်း

 ပြည်ထောင်စုဝန်ကြီးများနှင့် ဒုတိယဝန်ကြီးများ (၂၀၂၁-၂၀၂၅) 

+ပြည်ထောင်စုဝန်ကြီးများ စဉ် ဝန်ကြီးဌာန ဝန်ကြီး ဒုတိယဝန်ကြီးများ၁။နိုင်ငံတော်ဝန်ကြီးချုပ်ရုံးဗိုလ်ချုပ်ကြီး တင်အောင်စန်း 
(ဒုတိယဝန်ကြီးချုပ်)၂။ပို့ဆောင်ရေးနှင့်ဆက်သွယ်ရေးဝန်ကြီးဌာနဗိုလ်ချုပ်ကြီး မြထွန်းဦး

(ဒုတိယဝန်ကြီးချုပ်)ဗိုလ်မှူးချုပ်လူမွန်

ဦးအောင်ကျော်ထွန်း

ဦးအောင်မြိုင်၄။နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ၏ အကြံပေးပုဂ္ဂိုလ်ဗိုလ်ချုပ်ကြီး ညိုစော၆။စီမံကိန်းနှင့် ဘဏ္ဍာရေးဝန်ကြီးဌာနဦးဝင်းရှိန်ဒေါ်သန်းသန်းလင်း

ဦးမင်းထွဋ်၇။နိုင်ငံခြားရေးဝန်ကြီးဌာနဦးသန်း​ဆွေဦးလွင်ဦး

ဦးကိုကိုကျော်၈။နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၁)ဗိုလ်ချုပ်ကြီး မိုးအောင်၉။နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၂)ဦးကိုကိုလှိုင်၁၀။နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၃)ဦးမောင်မောင်တင့်ဦးထင်ကျော်သူ၁၁။နိုင်ငံတော်စီမံအုပ်ချုပ်ရေးကောင်စီဥက္ကဋ္ဌရုံးဝန်ကြီးဌာန (၄)ဦးအောင်ကျော်ဟိုး၁၂။နယ်စပ်ရေးရာဝန်ကြီးဌာနဒုတိယဗိုလ်ချုပ်ကြီး ရာပြည့်ဗိုလ်ချုပ်ဖြိုးသန့်၁၃။ရင်းနှီးမြှပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာန​ဒေါက်တာကံ​ဇော်ဒေါက်တာဝါဝါမောင်၁၄။ဥပဒေရေးရာ ဝန်ကြီးဌာနဒေါက်တာသီတာဦးဒေါက်တာထိန်လင်းဦး၁၅။ပြန်ကြားရေးဝန်ကြီးဌာနဦးမောင်မောင်အုန်းဦးရဲတင့်

ဗိုလ်ချုပ်ဇော်မင်းထွန်း၁၆။သာသနာရေးနှင့် ယဉ်ကျေးမှု ဝန်ကြီးဌာနဦးတင်ဦးလွင်ဦးအေးထွန်း

ဒေါ်နုမြဇံ၁၇။စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီးဌာနဦးမင်း​နောင်ဒေါက်တာအောင်ကြီး

ဒေါက်တာတင်ထွဋ်

ဦးဗိုလ်ဗိုလ်ကျော်၁၈။သမဝါယမနှင့် ကျေးလက်ဖွံ့ဖြိုးရေး ဝန်ကြီးဌာနဦးလှမိုးဦးမြင့်စိုး၁၉။သယံဇာတနှင့် သဘာဝပတ်ဝန်းကျင်ထိန်းသိမ်းရေးဝန်ကြီးဌာနဦးခင်မောင်ရီဦးမင်းသူ၂၀။လျှပ်စစ်စွမ်းအား ဝန်ကြီးဌာနဦးဉာဏ်ထွန်းဦးအေးကျော်၂၁။စွမ်းအင်ဝန်ကြီးဌာနဦးကိုကိုလွင်ဦးသန့်စင်၂၂။စက်မှုဝန်ကြီးဌာနဒေါက်တာချာလီသန်းဦးရင်မောင်ညွန့်၂၃။လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာနဦးမြင့်ကြိုင်ဦးဌေးလှိုင်

ဒေါက်တာမျိုးသန့်၂၄။အလုပ်သမားဝန်ကြီးဌာနဦးချစ်ဆွေဦးဝင်းရှိန်၂၅။စီးပွားရေးနှင့် ကူးသန်းရောင်းဝယ်ရေး ဝန်ကြီးဌာနဦးထွန်းအုံဦးမင်းမင်း

ဦးကျော်ရွှေထွန်း၂၆။ပညာရေးဝန်ကြီးဌာနဒေါက်တာညွန့်ဖေဒေါက်တာဇော်မြင့်

ဦးနေမျိုးလှိုင်၂၇။သိပ္ပံနှင့် နည်းပညာ ဝန်ကြီးဌာနဒေါက်တာမျိုးသိန်း​ကျော်ဒေါက်တာအောင်ဇေယျ၂၈။ကျန်မားရေးဝန်ကြီးဌာနဒေါက်တာသက်ခိုင်ဝင်းဒေါက်တာအေးထွန်း၂၉။အားကစားနှင့် လူငယ်ရေးရာ ဝန်ကြီးဌာနJeng Phang နော်တောင်ဦးဇင်မင်းထက်

ဦးထိန်လင်း၃၀။ဆောက်လုပ်ရေးဝန်ကြီးဌာနဦးမျိုးသန့်ဦးဝင်းဖေ

ဦးမျိုးမြင့်၃၁။လူမှုဝန်ထမ်း ကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာန​ဒေါက်တာစိုးဝင်းဦးစိုးကြည်

ဒေါက်တာသန်းစိုး၃၂။ဟိုတယ်နှင့် ခရီးသွားလာရေး ဝန်ကြီးဌာနဦးကျော်စိုးဝင်းဦးဖြိုးဇော်စိုး၃၃။တိုင်းရင်းသားလူမျိုးများရေးရာဝန်ကြီးဌာနဦးခွန်သန့်ဇော်ထူးဦးဇော်အေးမောင်

 ကိုးကား 

Category:ပြည်ထောင်စုအစိုးရအဖွဲ့
ကဏ္ဍ:နိုင်ငံတော်စီမံအုပ်ချုပ်ရေးကောင်စီ